Συντεταγμένες: 39°24′35″N 21°35′8″E﻿ / ﻿39.40972°N 21.58556°E﻿ / 39.40972; 21.58556

Η **Βατσουνιά** είναι χωριό του νομού Καρδίτσας και βρίσκεται στο βορειοδυτικό άκρο του νομού σε απόσταση περίπου 10 χλμ. από το Μουζάκι κοντά στα όρια με τον νομό Τρικάλων και 43 χλμ. δυτικά της Καρδίτσας. Ανήκει στο στο δημοτικό διαμέρισμα του Μουζακίου. Χτι­σμένη σε υψόμετρο 430 μ. είναι αραιοκατοικημένη και περιβάλλεται από δάση καστανεών, ελάτων και δρυών.

Οικονομία
---------

Το βασικό εισόδημα των κατοίκων εξασφαλίζουν η γεωργία, η κτηνοτροφία και το εργοστάσιο εμφιάλωσης μεταλλικού νερού που λειτουργεί από το 2013, στο οποίο απασχολούνται σε μόνιμη βάση οι νέοι του χωριού.

Επίσης λειτουργεί εδώ και πάρα πολλά χρόνια η κοινοτική υδροηλεκτρική επιχείρηση λαϊκής βάσης Βατσουνιάς Καρδίτσας και αποφέρει σημαντικά κέρδη στους μετόχους-κατοίκους της Βατσουνιάς.

Ιστορία
-------

Για την ιστορία του χωριού, από την αρχαιότητα μέχρι σήμερα, οι πληροφορίες είναι ελλιπείς. Η ίδρυση του χωριού χάνεται στα βάθη των αιώνων. Πολύ κοντά στον οικισμό, στη θέση Παλιοκκλήσι, τοποθετείται το βασίλειο των αρχαίων Σελλών. Οι Σελλοί ήταν αρχαίο ελληνικό φύλο της Ηπείρου. Ήταν κάτοικοι της αρχαίας Ελλοπίας, περιοχής κοντά στη Δωδώνη. Σύμφωνα με τον Όμηρο, οι Σελλοί κατοικούσαν στη Δωδώνη όπου ήταν και οι ιερείς του μαντείου της Δωδώνης και μάλιστα τους αναφέρει ως «Χαμοκοίταμνοι ανυφτοπόδες» και αυτό γιατί οι Σελλοί ιερείς του μαντείου δεν έπλεναν τα πόδια τους για να έρχονται σε επαφή  με την Γη (Γαία) και να αντλούν την μαντική δύναμη που ήταν απαραίτητη για την ερμηνεία των χρησμών. Η Σελλοί ή Ελλοί η Έλλοπες έζησαν έναν κατακλυσμό σύμφωνα με τον Αριστοτέλη μεταξύ Δωδώνης και Αχελώου, όπου ζούσαν εκεί με τους Γραικούς οι μετέπειτα Έλληνες. 

Στους νεότερους χρόνους μαρτυρείται πως γύρω στα 1800 έγιναν πολλές μάχες στην περιοχή. Στο τέλος του προηγούμενου αιώνα, ο πληθυσμός του οικισμού ενισχύθηκε σημαντικά, καθώς μετοίκησε εδώ ομάδα ατόμων από τα χωριά της Κόνιτσας της Ηπείρου.

Ο ποταμός Πάμισος διέρχεται από το κέντρο του οικισμού και εκβάλλει στον Πηνειό. Η παρόχθια βλάστηση είναι πλούσια και η ορνιθοπανίδα παρουσιάζει ενδιαφέρον. Τρεις είναι οι πηγές στην περιοχή της Βατσουνιάς, μία όμως από αυτές, η πη­γή Σκλήθρο είναι εύκολα προσβάσιμη. Οι άλλες δύο πηγές, Σάμη και Γκούρα, δύσκολα προσεγγίζο­νται. Αξίζει κανείς, πεζοπορώντας μέσα από γραφικά μονοπάτια ή μέ­σω ενός αυτοκινητόδρομου καλής κατάστασης, να επισκεφτεί το δά­σος 7.000 στρμ. με δρύες, έλατα και καστανιές. Η θέα προς τον θεσσαλικό κάμπο είναι μαγευτική από τις κορυφές Καραβούλα και Τύμπανος· (υψ. 2.000 μ.), όπου σύμ­φωνα με τοπικό θρύλο πολύ παλιά, πριν εκατομμύρια χρόνια, δένανε ε­κεί καράβια. Αρκετά πλούσιες είναι και η χλωρίδα και πανίδα των δύο κορυ­φών.

Μνημεία και αξιοθέατα
---------------------

Ιδιαίτερα αξιόλογα είναι τα θρησκευτικά μνημεία της Βατσουνιάς. Η εκκλησία της κοίμησης της Θεοτόκου η ίδρυση της στη θέση Παναγιά τοποθετείται χρονικά στον 16ο αι. και το εσωτερικό της είναι κατάγραφο από τοιχογραφίες. Εξίσου αξιοπρόσεχτος είναι ο ναός του Αγ. Νικολάου, βασιλική με κίο­νες, που βρίσκεται στο κέντρο του οικισμού και χτίστηκε το 1900. Επίσης, η νεοανεγερθείσα εκκλησία του Αγ. Παρθενίου, όπου τελείται και το θρησκευτικό πα­νηγύρι.

Εκδηλώσεις και δραστηριότητες
-----------------------------

Οι πολιτιστικές εκδηλώσεις της Βατσουνιάς έ­χουν επίκεντρο τους τον μήνα Αύγουστο. Στις 21/7 προς τιμήν του Αγ. Παρθενίου διοργανώνεται πανηγύρι στο χωριό στη θέση Πλα­τάνια, με εσπερινό, θεία λειτουργία, παράθεση γεύματος και ποικίλες πολιτιστικές εκδηλώσεις (παρα­δοσιακοί χοροί από ομίλους, θεατρικές παραστάσεις κ.λπ.). Εορταστικό κλίμα επικρατεί επίσης στο πανηγύρι, που λαμβάνει χώρα στις 26/7 της Αγ. Παρασκευής στην ίδια θέση, με θεία λειτουργία και ολονύχτιο γλέντι με παραδοσιακές ορχήστρες (κλαρίνα) σ’ όλα τα κέντρα του χωριού. Ο Πολιτιστικός-Λαογραφικός-Χορευτικός Σύλλογος Βατσουνιάς διοργανώνει το αντάμωμα των Βατσουνιωτών, το οποίο λαμβάνει χώρα στις 13 Αυγούστου, καθώς και εκδηλώσεις και δραστηριότητες φιλανθρωπικού χαρακτήρα, όπως εθελοντική αιμοδοσία.

Παραπομπές
----------

1. ↑  «Εγκαταστάσεις». *ΘΕΟΝΗ*. 5 Οκτωβρίου 2022. Ανακτήθηκε στις 21 Φεβρουαρίου 2024.
2. ↑  «ΚΟΙΝΟΤΙΚΗ ΥΔΡΟΗΛΕΚΤΡΙΚΗ ΕΠΙΧΕΙΡΗΣΗ ΛΑΪΚΗΣ ΒΑΣΗΣ ΒΑΤΣΟΥΝΙΑΣ ΚΑΡΔΙΤΣΑΣ ΑΝΩΝΥΜΗ ΕΤΑΙΡΙΑ». *hydroelectric.gr*. Αρχειοθετήθηκε από το πρωτότυπο στις 24 Μαρτίου 2018. Ανακτήθηκε στις 13 Νοεμβρίου 2022. CS1 maint: Unfit url (link)

Εξωτερικοί σύνδεσμοι
--------------------

* www.vatsounia.gr Αρχειοθετήθηκε 2019-03-31 στο Wayback Machine.
* www.syllogosvatsounias.gr/ Αρχειοθετήθηκε 2018-01-22 στο Wayback Machine.
* Βατσουνιά - Πολιτιστικός Σύλλογος

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Μουζακίου |
| --- |
|  |
| Δημοτική Ενότητα Ιθώμης | 
* Άγιος Ακάκιος
* Ελληνόπυργος
* Ζωγραφία
* Κανάλια
* Καππά
* Κόμπελος
* Λιβάδια
* Λοξάδα
* Λυγαριές
* Πύργος Ιθώμης
* Φανάρι
* Χάρμα
 |
|  |
| Δημοτική Ενότητα Μουζακίου | 
* Αμυγδαλή
* Ανθοχώρι
* Ανοιξιάτικο
* Αρπακιά
* Βαγένια
* Βατσουνιά
* Γελάνθη
* Γεώργιος Καραϊσκάκης
* Γράβια
* Δάφνη
* Δρακότρυπα
* Ελληνόκαστρο
* Ζαμανάτικο
* Κεραμαργιώ
* Κούρα
* Κρυοπηγή
* Λαζαρίνα
* Λάκκες
* Μαγουλίτσα
* Μαρτίνι
* Μαυρομμάτι
* Μεγάλη Βρύση
* Μελιγός
* Μεσορράχη
* Μηλιές
* Μονή Αγίας Τριάδος
* Μονή Αγίου Γεωργίου
* Μουζάκι
* Νησιά
* Ξηρόκαμπος
* Οξυά
* Πάδη
* Παλαιάμπελα
* Παλαιόκαστρο
* Παλαιοχώρι
* Πετρωτά
* Πευκόφυτο
* Πλατανάκος
* Πλατάνια
* Πορτή
* Σούλα
* Σπάθες
* Συκιά
* Τρυγόνα
* Τσαρούχι
* Χαραυγή
 |
|  |
| Δημοτική Ενότητα Παμίσου | 
* Άγιοι Ανάργυροι
* Αγναντερό
* Κρανέα
* Μαγούλα
* Παλαιοχώρι
* Ριζοβούνι
 |
|  |
| 
* Έδρα: Μουζάκι - Ιστορική έδρα: Μαυρομάτι
 |

 |